rlitschk/wikidir huggingface dataset:
De Lakota (oder Lakhota, Lak’ota [la'kˣota] – Eegenbeteknung för „Verbündete“), ok Teton, sünd noordamerikaansch Indianer un en Volk ut de Sioux-Spraakfamilie. Se sünd eng verwandt mit de Dakota un Nakota. Tosommen sünd disse dree Gruppen ok as Sioux bekannt. To'n Midden vun dat 19. Johrhunnert leven se up en Rebeet vun de Little Missouri River in’n Noordwesten bit to’n Missouri River in’ Noordoosten un to’n Platte River in’n Süüden. Dormit hett dat wiete Rebeeden vun de hüdige US-Bundsstaaten South Dakota, North Dakota un Nebraska umfaat. Zentrum weern de Black Hills in South Dakota. Se wurrd vun de Lakota as Seet vun de Wakan, so nömmt se hör Geister, un dormit as hillig ansehn. Brulé Hunkpapa Minneconjou Oglala Sans Arc Sihasapa (Blackfeet) Two Kettles To’n Anfang hebbt sück de Lakota blots in dree Stammen ünnerdeelt, den Oglala, Brulé un Saone, worbi de Oglala den westlichen Deel vun dat Lakota-Rebeet bewahnen deen, de Brulé den ööstlichen un de Saone den nöördlichen. Later henn hebbt sück de Saone wieder upspalt in Blackfeet (ok Sioux Blackfoot), Hunkpapa, Minneconjou, Sans Arc un Two Kettles, so dat de Lakota hüdtodag ut söben Stammen bild wurrdn. Elk een vun disse nomadschen Stammen ünnerdeel sück in Gruppen (engelsch:Bands),
Marettimo is de westlichste vun dree groden Ägaadschen Eilannen in Italien. De lütte Inselgrupp liggt vör de Westküst vun Sizilien in de Middellannsche See un höört politisch to de Gemeen Favignana, wat ok de Naam vun dat gröttste vun de Eilannen is. Se höört dormit to de Provinz Trapani. Marettimo is de tweetgröttste vun de Ägaadschen Eilannen bi en Inwahnertall vun ruchweg 300 Lüüd, de vör allen vun de Fischeree un vun’t traditschonelle Kunsthandwark leevt. De hööchste Steed is de Monte Falcone mit 686 m. De antike Naam vun’t Eiland weer Hiera, wat mööglicherwies ut dat Spaansche kummt. Man, de Naam „Hiera“ is ok Bestanddeel vun den greekschen Naam Hierà Nésos, wat so veel as „Hillig Eiland“ heet. Koordinaten:12° 3′ N, 37° 58′ O
Simon Petrus (* in Galiläa, Datum unbekannt; † wohrschienlich in Rom üm 64 rüm) weer en vun de eersten Joden, de vun Jesus vun Nazaret as Jüngers beropen wurrn sünd. Vun em weet wi Bescheed besunners vunwegen dat Nee Testament. Na de öllsten Texten vun dat Nee Testament is he de eerste Mann, de mit egen Ogen Jesus sehn hett, as de vun de Doden upstahn weer. He weer Spreker vun de Apostels un Baas vun de Oorgemeende in Jerusalem. Later hefft Karkenvaders schreven, Petrus weer de eerste Bischop vun Antiochia ween un he harr de Gemeende in Rom grünnt un weer dor ok de Baas ween. Amenne weer he dor as Marteler an’e Siet bröcht wurrn. Man dor striet sik de Gelehrten üm, ob dat woll wohr is. De Röömsch-kathoolsche Kark seggt, Petrus weer as de eerste Paapst antosehn un vunwegen em harr de Bischop vun Rom ok den Primat mank de kathoolschen Bischöp. In de Orthodoxe Kark warrt he, just so, as bi de Kathoolschen, as en Hilligen ankeken. All Evangelien seggt, Petrus sien Naam weer an un for sik Simon ween. Na Apostelgeschicht 15,14 un 2. Petrusbreef 1,1 hett de Naam Symeon heten. Paulus hett em jummers
Dit Woort hett noch annere Bedüden: kiek dorför ünner Witten (Mehrdüdig Begreep). Witten is ene Stadt an de Ruhr in Westfaolen. Se is de gröttste in de Iämpe-Ruhr-Kreis. Witten hadde vör de Krieg vun de grote Steder in’t Ruhrrebeet de höchste Andeel vun de SPD. Witten is dat End vun de längste Stratenbahnverbindung in de Welt, de vun Witten-Heven noh Krefeld chäht. Witten is twüschen Baukem un Hagen. Witten is ene Stadt vun de Arbäiders, män in de riekste Landkreis vun’t Ruhrrebeet. Witten hett en Frielichtmuseum för Bargbu in’t Muttendahl bi Witten-Bommern. Witten hadde in siene hele Historie keen CDU-Börgermeester. In Witten gifft dat de Universität Witten-Herdecke, de ene vun de beste düütske Universitäten sien sall. Jochen Nickel (* 1959) Schauspeler Witten. Mehr Biller, Videos oder Audiodateien to’t Thema gifft dat bi Wikimedia Commons.
Michael Arnold Kamen (* 15. April 1948 in New York City; † 18. November 2003 in London) weer en US-amerikaanschen Komponist, de sünners dör sien Filmmusiken bekannt worrn is, aver ok as Orchestrater, Arrangeur un Ledermaker arbeidt hett. Kamen hett 1965 sien Afsluss an de Highschool of Music & Art in New York maakt un dorna Oboe an de Juilliard School studeert. Mit dat Komponeeren vun Filmmusik füng Kamen 1971 an. Tomeist hett he de ok sülvst dirigeert. Ünner de Filmen, för de he komponeert hett weern grode Titels as to’n Bispeel Die Hard, Licence to Kill, Robin Hood: Prince of Thieves un vele mehr. Ut Robin Hood stammt ünner annern dat Leed Everything I Do, I Do It for You…, bi dat Kamen mitschreven hett un dat in de Interpretatschoon vun Bryan Adams en Welthit worrn is. Kamens Intresse, klassische mit populäre Musik to verbinnen hett sik sünners bi de Arbeit för dat Metallica-Album S&M wiest. In’t Johr 1999 hett he en Live-Kunzert vun Metallica mit dat San Francisco Symphony Orchestra dirigeert, för dat he de orchestralen Arrangement maakt hett. Man, ok dorför hett Kamen al mit beropen Musikers un Musikgruppen tosamenarbeit, as to’n Bispeel Pink Floyd, Aerosmith, David
De FSV Frankfurt is een vun de gröttste Footballvereenen in Hessen. Dat gifft de FSV siet 1899. Speeloort ist da Frankfurter Volksbank Stadion an' Bornheimer Hang. Vör den Tweeten Weltkrieg nehm de FSV an mehrere Endrunnen um de Düütsch Meesterschap dee un schaff een Meesterschaps- (1925) un en Pokalfinale (1938). Der Vereensfarven sünd Swaart un Blau. Dat geev een Fruenafdelen, de ok in de Bundsliga weer. De Fruen weern 1995 un 1998 düütsch Meester. De Fruen weern ok 1985, 1990, 1992, 1995 un 1996 Pokalsieger. De Afdeelen ist aber 2006 uplööst wurrn. Intüüschen spelen de Frankforter Fruen bi Eintracht Frankfurt. Hardy Grüne: Legendäre Fußballvereine. Hessen. Zwischen FC Alsbach, Eintracht Frankfurt und Tuspo Ziegenhain. AGON Sportverlag, Kassel 2005, ISBN 3-89784-244-0, S. 242–248. Harald Schock, Christian Hinkel: Ein Jahrhundert FSV Frankfurt 1899 e. V. Die Geschichte eines traditionsreichen Frankfurter Sportvereins. FSV Frankfurt 1899 e. V. (Hrsg.), Frankfurt am Main 1999, ISBN 3-89784-189-4. Website des Vereins
Kamen betekent Kamen, Stadt in Noordrhien-Westfalen, Kamen an’n Ob, Stadt in de Region Altai, Russland, Kamen, Barg in Sibirien. Kamen is de Familiennaam von Dean Kamen (* 1951), US-amerikaansch Ünnernehmer, Hannah John-Kamen, brietsche Schauspelerin, Henry Kamen (* 1936), brietschen Historiker, Martin Kamen (1913–2002), US-amerikaanschen Physiker, Michael Kamen (1948–2003), US-amerikaansch Komponist, Arrangör un Ledermaker, Nick Kamen (1962–2021), brietsch Singer un Fotomodell, Robert Mark Kamen (* 1947), US-amerikaanschen Dreihbookschriever. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Tennis is en Ballspeel dat to de Klass vun de Torüchslagspelen höört. Disse Sportoort kann mit twee Spelers (as Enkel) oder mit veer Spelers (as Dubbel) utöövt warrn. En sünnere Oort vun’t Dubbel is dat Mixed, wobi en Mannschop ut een Fro un een Mann besteiht. De Spelers staht sik op en dör en Nett in de Mitt in twee Hälften deelt Speelfeld un versöökt, den Tennisball mit Help vun den Tennissläger so in dat gegnerische Feld to slahn, dat de Gegner nich in de Laag is, den Ball op regelgerechte Oort un Wies wedder torüchtospelen. Tennis gifft dat in’n Bredensport as ok in’n Profisport un warrt ok to de Olympschen Sportoorden rekent, de bi de Sommerspelen utdragen warrt. De Grundlaag för’t Tennisspeel kummt ut Frankriek, woneem de Vörlöper, Jeu de Paume („Speel mit de flachen Hand“) in Kloosterhööv, later denn in Ballspeelhüüs op en rechteckig Feld speelt weer. De Speler hebbt de Angaav vun de Siet ut maakt. Dorto slögen se den Ball över’t Nett gegen een Wand, de an’t Feld lang lööp. De Tokiekers seten an de Wand gegenöver. Dat Feld weer dör Lienen in veer fööfteihn Toll (üm un bi 40 cm) brede, parallel lopen Striepen to
Formica (italieensch för „Miegeem“) is een vun de lütteren Ägaadschen Eilannen, de vör de Westküst vun Sizilien in de Middellannsche See leegt. Formica liggt twüschen dat Eiland Levanzo un de Küstenstadt Trapani un tellt verwaltungstechnisch to de Gemeen Favignana. Dat Eiland hett en Flach vun ruchweg veer Hektar. Dat gifft dor de Överresten vun en olle Tonnara as ok en Kastell mit en Lüüchttoorn. Vundaag is Formica in privaten Besitt un deent de vun Padre Eligio grünnten Stiften Mondo X as Rehabilitatschoonszentrum för drogenafhangige junge Lüüd. Op dat Eiland rop dröff man blots in enige Utnahmen. Dorto tellt aver ok Besöken vun Touristen, de denn as Gäst vun de jungen Lüüd bedeent warrt. Formica (Eiland). Mehr Biller, Videos oder Audiodateien to’t Thema gifft dat bi Wikimedia Commons. Isola di Formica (italieensch) Beschrieven vun en Besöökprogramm op’t Eiland Koordinaten:12° 26′ N, 37° 60′ O
Dat Klooster Reepsholt weer dat eerste Klooster in dat hüdige Oostfreesland. Reepsholt is hüüd en Ortschap vun de Gemeend Freebörg. Dat Klooster wurrd oorkundlich in en Dekret vun Kaiser Otto II. ut dat Johr 983 upföhrt. Dat leeg in de Go Östringen. Dat Bisdom Bremen hett dat Klooster mit 12 Chorherren besett, de aber kien Oorden anhörrn deen. De Patron van’t Klooster weer St. Mauritius. As Gemeendkark harr man in de Oort de St. Mauritius Kark. Dat Klooster leeg ruch weg 200 m süüdööstlich un harr en eegen Kloosterkark. In dat Johr 1434 verlor dat Klooster völ Land dör Stormflooten un wurr arm. Dat Klooster hebbt se denn 1543 afbroken. 1983 hett man up de Kloosterstää en Gedenksteen erricht. Im Galopp um die Hügel und ab in die Erde! Aus der Geschichte des Klosters Reepsholt. In: Ostfriesland Magazin 1986, Nr. 5, S. 26
Die Hard 2 ok ünner den Titel Die Harder bekant, is en US-amerikaanschen Actionfilm vun 1990 mit Bruce Willis in de Hööftrull. Dat is de tweete Film ut de Die-Hard-Reeg. De tweete Film ut de Die-Hard-Reeg speelt meist nipp un nau een Johr later as de eerste Deel. De Polizist John McClane is bi’n Sneestorm na’n Flaaghaven Washington föhrt, üm sien Fro Holly aftohollen. Se wüllt tosamen den Wiehnachtsavend fiern. Man, to glieken Tiet drifft sik op den Flaaghaven ok de korrupte Ex-Offizeer Colonel Stuart mit en Söldnertrupp, de swor mit Wapen utrüst sünd, rüm un besett en olle, verlaten Kark dicht bi, woneem se jümmern Kommandoposten inrichten doot. Stuart lett de Energieversorgen un de Kommunikatschoon antappen un övernimmt vun de Kark ut de Kontroll över den Flaaghaven. In en Transportmaschien ist neemlich jüst de fangen süüdamerikaansch Diktater General Esperanza op’n Weg na Washington, den Stuart mit sien Akschoon freepressen will. He drauht dormit, de Flegers, de in’n Anflaag op Washington sünd een na’n annern afstörten to laten, wenn de Lüüd nich maakt, wat he jem seggt. McClane is de eenzigst, de al fröh de Teken to düden weet. Vun wegen, dat Holly in een vun de bedrauten Flegers sitt,
Erwin Sellering (* 18. Oktober 1949 in Sprockhövel) is en düütsch Politiker vun de SPD un weer van' 6. Oktober 2008 bit 4. Juli 2017 Ministerpräsident vun Mekelnborg-Vörpommern. Wegen en Krebserkrankung hett he sien Amt upgeven. Nah sien Abitur hett Sellering Juristeree an de Universitäten Heidelbarg, Baukem un Mönster studeert, wat he mit dat eerste juristisch Staatsexamen 1975 beend hett. 1978 hett he dat tweete Staatsexamen makt un weer denn nahderhenn Richter in Gelsenkiärken un Griepswohld, wo he 1996 to’n Viezpräsidenten vun’t Verwaltungsgericht ernennt wurr. Erwin Sellering is verheiraadt un hett twee Kinner. An 30. August 2010 hett he dat tweete Maal heiraadt. Siet 1994 ist Sellering Liddmat vun de SPD. Siet 1996 gehört he to de SPD-Landsvörstand in Mekelnborg-Vörpommern. Siet 2002 weer Sellering Liddmat vun den Landdag in Meklenborg Vörpommern (2002 as direkt wählt Bewerber, 2006 över de Landslist). An'n 18. Oktober 2019 hett he sien Mandat daalleggt. An’ 20. September 2000 wurr Sellering Justizminister vun Mekelnborg-Vörpommern in de Landsregeeren ünner Ministerpräsident Harald Ringstorff. 2006 överdroog Ringstorff hüm de Posten as Minister för Soziales un Gesundheit. Nahdem Ringstorff sien Rückträe ankünnigt harr, wurr Sellering denn sien Nahfolger. Websteed vun Erwin Sellering Indrag up de Websteed vun de Landdag vun
Favignana is de gröttste vun de Ägaadschen Eilannen, de vör de Westküst vun Sizilien in de Middellannsche See liggt. Verwaltungspolitisch stellt dit Eiland ok den gröttsten Deel vun de glieknaamige Gemeen, de to de Provinz Trapani in Italien höört. Mit en Flach vun 19,8 km² is Favignana de gröttste vun de Ägaadschen Eilannen. De hööchsten Punkten dorop sünd de Monte Santa Catarina mit 314 m un en Bult mit 252 m Hööch. To dat Gemeenrebeet höört ok de Oortsdelen op de Eilannen Levanzo un Marettimo as ok de lütteren Eilannen. De Gemeen hett tosamen 4.311 Inwahners (Stand: 31. Dezember 2005), wovun 3.500 alleen al op dat Eiland Favignana wahnt. Weertschopplich winnt dat Eiland dör den Tourismus, de för vele Arbeitsplätz sorgt. En wichtigen Arbeitgever stellt aver ok de Fischeree dor. Wiel de Sommermaanden wahnt in de Gemeen bit to 30.000 Touristen. Favignana is över Lienenscheep un Draagflögelbööd mehrmols an’n Dag mit Trapani verbunnen. De Lienenscheep bruukt för de Överfohrt ruchweg een Stünn, de Draagflögelbööd kaamt mit de halven Tiet ut. De Thunfisch (ital.: tonno) warrt in Favignana noch op de traditschonelle Oort in Form vun de Mattanza fungen. De fungen Fisch warrt in’n Ansluss an Land foorts in de „Tonnara“
Disse Artikel is man blots en Stubben. Du kannst Wikipedia helpen un em verbetern. Draulsen, ook Draulzen is ene Stadt in den westfäälschen Kreis Olpe in’t Suerland. Se hett 11.779 Inwahners (Stand: 31. Dezember 2018) up en Flach van 67,11 km² Inwahners. 58 Dörper sünd Deel in de Stadtgemeen. De Stadt is in de Niege Hanse. 1214 is de Stadt eerstmals in en Oorkunn nömmt wurrn. 1838 hett en Füer de Stadt meest kumplett verneelt. 1969 wurr de Stadt in de hüdige Form grünnd. Draulsen. Mehr Biller, Videos oder Audiodateien to’t Thema gifft dat bi Wikimedia Commons. Internetpräsenz van de Stadt
Stanislaw Janewski (bulgarsch Станислав Яневски; * 16. Mai 1985 in Sofia, Bulgarien) is en bulgaarschen Schauspeler. Sien Naam is in Filmen ok in annere Schrievwiesen as Ianweski oder Yanevski to sehn. Janewski weer in Bulgarien boren un hett tietwies in Israel un in England leevt. In England güng op de Mill Hill Schooll na School. He snackt fletig Engelsch, Bulgaarsch un Düütsch. Sien opstunns eenzige gröttere Rull hett he in den veerten Deel vun de Harry-Potter-Reeg speelt. Dorin stellt he den Quidditchspeler Viktor Krum dor. In den Film Hostel: Part II hett he 2007 en Kerl speelt, de vun en Kannibalen lebennig opfreten warrt. Stanislaw Janewski in de Internet Movie Database (engelsch)
Jörg Haider (* 26. Januar 1950 in Bad Goisern; † 11. Oktober 2008 in Lambichl) weer en öösterrieksch Politiker. Vun 1986 bet 2000 weer he Vörsitter vun de Freeheitliche Partei vun Öösterriek (FPÖ). In’n April 2005 hett he sik mit annere vun de FPÖ afspalten un de ne’e Partei Bündnis Tokumft Öösterriek grünnt. Vun 1989 bet 1991 un vun 1999 bet to sien Dood weer he Landshööftmann vun Kärnten. Haider is 1950 in Bad Goisern as Söhn vun’n Schoster Robert Haider un vun ene Moder, borene Rupp, de ut ene Dokterfamilie keem. Haider weer vun 956 bet 1960 op de Volksschool in Bad Goisern un bet 1968 op dat Gymnasium in Bad Ischl. Na sien Matura (öösterrieksch Abitur) weer he Eenjohr-Freewilligen bi dat Bundsheer vun Öösterriek. Haider hett denn Rechts- un Staatswetenschoppen an de Universität Wien studeert un dor 1973 sien Dokter in de Rechten maakt. Vun 1973 bet 1976 hett he denn as Universitätsassistent an’t Institut för Staats- un Verwaltungsrecht vun de Universität Wien arbeidt. Haider weer in de FPÖ gahn un weer dor vun 1971 bet 1975 Vörsitter vun’n Ring vun de Freeheitliche Jugend, wat de Junglüüd-Verband vun de FPÖ is. 1979 is Haider Afornter in’n Nationalrat vun
São Lourenço dos Órgãos is en Verwaltensrebeet (Concelho) vun’t Eiland Santiago in de Republiek Kap Verde. De Concelho ümfaat blots de een Karkengemeen São Lourenço dos Órgãos. De Sitt vun de Verwalten is in João Teves. De Distrikt is bannig jung, vun wegen dat dat Rebeet eerst in’t Johr 2005 vun den Concelho Santa Cruz in’n Oosten vun’t Eiland afsplitt worrn is. De Distrikt umfaat blots de Lännereen rund üm de gliek nöömte Stadt São Lourenço dos Órgãos. De Concelho liggt mittenang dat Eiland. De Landschap is bargig, vun wegen dat dat Rebeet angrenzt an dat Naturschuulrebeet Serra de Pico da Antónia wieter in’n Westen. Blangen de Distrikthööftstadt João Teves mit den Sitt vun de Verwalten un São Lourenço dos Órgãos gifft dat op dat Rebeet blots noch en poor Dörper, de keen grode Bedüden hebbt. Dör dat Rebeet löpt aver en wichtige Stratenverbinnen, de Tarrafal in’n Noorden mit Praia in’n Süden vun’t Eiland verbinnt. In São Lourenço dos Órgãos sülvst twiegt wieter ok een Straat af, de na Pedra Badejo an de Oostküst föhrt.
Disse Artikel is man blots en Stubben. Du kannst Wikipedia helpen un em verbetern. Biärgkoamen is en Stadt in’t Ruhrrebeet in Westfalen. Se höört to’n Kreis Unna in'n Regeernsbezirk Arensperg. Hüdigendags (31. Dezember 2007) leevt dor 51.661 Inwahners up 44,8 km² Eugen Drewermann, kathoolsche Theoloog un Schriever Biärgkoamen. Mehr Biller, Videos oder Audiodateien to’t Thema gifft dat bi Wikimedia Commons.
Disse Artikel is man blots en Stubben. Du kannst Wikipedia helpen un em verbetern. De Titel vun dissen Artikel is nich op Platt. Lauenburg is de hoochdüütsche Naam. Den plattdüütschen Naam weet wi nich genau. Wenn du em kennst, denn vertell uns dat man. De Oort heet op Platt op jeden Fall anners. Lauenburg is ene Stadt in de poolsche Bezirk Pommern. Se hett 37.000 Inwohners. Lauenburg is siet 1341 ene Stadt. Siet 1945 hört Lauenburg to Polen. Lauenburg is in de Niege Hanse. Paul Nipkow un Jürgen Echternach, de mol Vorsitter vun de Hambörger CDU weer, weern ut Lauenburg.
Gips (cheemsch as Calciumsulfat betekent) is en bannig faken vörkamen Mineral ut de Mineralklass vun de waterholligen Sulfaten ahn frömme Anionen. Gips kristalliseert int monokline Kristallsystem un hett de cheemsch Tohopensetten Ca[SO4] • 2 H2O. Dorbi emtwickelt dat Mineral tomeist tafelige, prismaatsche bit nadelige Kristallen, aver ok körnige bit massige Aggregaten. Gips is inn Allgemenen witt oder ahn Klöör, kann aver dör Opnahm vun Frömdionen oder Verunreinigen ok en geele, rötliche, graue oder brune Farv annehmnen. De Streekklöör is aver witt. De Begreep Gips warrt synonym ok för den monomineralschen Steen bruukt. Gips hat en teemlich lütte Mohshard vun 2 un is blangen Halit en Standardmineral op de Hardskala na Friedrich Mohs. Sien Dicht liggt twüschen 2,2 un 2,4 g/cm³. Inn Gegensatz to de Mineralen Halit un Calcit, dat faken tosamen in Sellschop dormit vörkaamt, löst sik Gips blots swor in Water. Afhangig vun de Modifikatschoon vunt Calciumsulfat bedirggt dat Löslichkeit in Water2,7 bit 8,8 g/l. Ut en reine waterige Löswn kristalliseert Calciumsulfat ünner 66 °C jümmer as Gips ut, doröver as Anhydrit. De Löslichkeitsgliekgewichten verschuuvt sik, wenn annere Ionen togegen sünd as ton Bispeel Natrium. Dat Kristallwater geiht verloren, wenn Gips hitt maakt warrt, wobi toeerst en Hemihydrat (ok
Gertrud Meyen (* 16. April 1919 in Düörpm; † 2012 in Hamborg) weer en düütsch Schauspelerin un Synchroonsnackerin. Gertrud Meyen geev 1939 in de Kummedie Wenn Männer verreisen hör Speelfilmdebüt. Dornah keemen Rullen in Produktschonen as Johannisfeuer (ünner Speelbaas Arthur Maria Rabenalt), de Kummedie Was wird hier gespielt? (neben Theo Lingen) un de Kriminalfilm Dr. Crippen an Bord (mit Rudolf Fernau in de Titelrull). 1943 kunn se as Hööftdorstellerin in de Film Ein schöner Tag ok hör Singtalent wiesen. Nah den Tweeten Weltkrieg harr se blots noch wenig Filmuptritte. Twee Mal stunn se aber in dat Johr 1952 noch för de DEFA vör de Kamera – ünner de Regie vun Speelbaas Martin Hellberg iin de Kriminalfilm Geheimakten Solvay un ünner de Regie vun Slatan Dudow in dat Sellschapsdrama Frauenschicksale. Dornah hett se sück aber mehr hör Bühnenarbeit towennt un hörr af 1954 to dat Ensemble vun dat Düütsch Theater Chöttingen. Dorneben weer se aber ok mit völ Spood in de Synchronisatschoon tätig un hett hör Stimm u. a. Julie Adams (Creature from the Black Lagoon, dt.: Der Schrecken vom Amazonas), Dame Celia Johnson (A Kid for Two Farthings, dt.: Voller Wunder ist das Leben; The Captain’s Paradise, dt.: Der Schlüssel
Disse Artikel is man blots en Stubben. Du kannst Wikipedia helpen un em verbetern. Dat Speel heurt to de Minschen siet dat den Minschen gifft. Speelt harrn se al in de Steentied. Speelt warrt in alle Länner. In dat plattdüütsche Rebeet gifft dat obers ok besünnere Spelen: Sportspelen Boßeln, vör all'ns in Oostfreesland, obers nu ok an annere Steden. Klotstockspringen, wat nich blots en Speel is, man ok för de Jagd dacht un sölvs in de Slacht vun Hemmingstedt tegen de Ridders bruukt woorn is. Ringrieden, besünners in Holsteen. Kibbel Kappel Kinnerspelen Rummelpottlopen, wat een twüschen de Johren deit. Kiekbusch Heben un Eer Kortenspelen Klaverjass, ok Klabbern nöömt Skat Dubbelkopp Theater Dat gifft en Slag Theaters, wo Theater speelt warrt. Theater heet op Platt ok Speeldeel. Spelen. Mehr Biller, Videos oder Audiodateien to’t Thema gifft dat bi Wikimedia Commons. Speeltüüg. Mehr Biller, Videos oder Audiodateien to’t Thema gifft dat bi Wikimedia Commons. Düütsch Speel-Archiv (hoogdüütsch) Instituut för Ludologie (hoogdüütsch) Playing Arts Netzwerk (hoogdüütsch)
Han Sorya (koreaansch 한설야; * 3. August 1900; † 5. April 1976) weer en koreaanschen Schriever. Na’n Koreakrieg is Sorya na Noordkorea gahn. He hett sien Schrieven ganz in’n Deenst vun’n Sozialismus un vun Kim Il Sung stellt un hett den Personenkult üm Kim mit opboon hulpen. Stütt vun Kim is Han een vun de wichtigsten Schrievers in Noordkorea worrn un weer denn ok Vörsitter vun’n Schriever- un Künstlerverband in Noordkorea. Sien bedüdenst Wark weer de Novell 승냥이 (Wülf), de de Amerikaners in en slecht Licht rücken schall. De Geschicht vertellt vun amerikaansche Missionare, de en koreaansch Kind to Dood bringt. 1962/1963 is he denn aver bi Kim in Ungnaad fullen un müss dit Amt afgeven. Han is denn binnen Noordkorea in’t Exil gahn. Han is later wedder rehabiliteert worrn un hett denn ok en Ehrengraff op’n Natschonalen Märtyrer-Karkhoff vun Noordkorea kregen. 승냥이. Novell, 1951 Brian Myers: Han Sorya and North Korean Literature. 1994 Graffsteen vun Han Sorya Normdaten: GND: 119376776 (OGND, AKS) | LCCN: n82269521 | VIAF: 49334865 | Wikipedia-Personensöök
Herz (op Platt so veel as „Hart“) is de Titel vun en Filmdrama ut Düütschland, dat 2001 dreiht worrn is. Internatschonal is de Film ünner den Titel Heart publizeert worrn. Dat Dreihbook hett Horst Sczerba schreven, de ok gliektietig Speelbaas weer. Herz is en Ensemblefilm, de ünnerscheedliche Minschen wiest, de all op verschedene Oort un Wies Problemen dormit hebbt, mit annere Minschen in drangen Kuntakt to stahn un dor op ünnerscheedliche Oort mit ümgaht. De Film speelt in Köln, woneem en Duukschool de Steed is, an de sik de Weeg vun de dorstellten Lüüd krüüzt. Dor dröppt sik en Clique ut en lütten Stadtdeel, üm af un to vun’n Alldag aftoschalten un Afstand to kriegen vun de Problemen, mit de sik jeedeen vun jem rümsleiht. Een vun jem is Martin, de as Dokter in en Krankenhuus arbeit. De Film fangt dormit an, dat en junge Fro versöcht, sik ümtobringen. Martin kann ehr jüst noch vör’n Dood redden, man sien Versöök, mit de Deern to snacken un Kuntakt optonehmen haut nich hen. Se seggt nix, un so blifft de Grund för ehrn Suizidversöök för den idealistischen Dokter in’n Düüstern. Mit den Dood mutt sik ok Georg uteneensetten, de bi de Moordkommisschoon